**Podaci vezani uz oglas za prijam u službu u Jedinstveni upravni odjel na određeno vrijeme na radno mjesto:**  
 **Viši stručni suradnik za izgradnju i održavanje komunalne infrastrukture - 1 izvršitelj**  
  
Natječaj je objavljen na internetskoj stranci Hrvatskog zavoda za zapošljavanje od 14. listopada 2019. godine  
  
**Opis poslova:**

1. organizira pravovremeno izvođenje radova i vrši kontrolu kvalitete i vrši financijsku kontrolu nad izvođenjem radova na održavanju komunalne infrastrukture, uređenjem zelenih i javnih površina, nerazvrstanih i drugih cesta sa komunalnom infrastrukturom, parkirališta, kontrolira stanje objekata, poduzima mjere za otklanjanje utvrđenih nepravilnosti i oštećenja;

2. prati projekte komunalne infrastrukture koji se izvode na području općine, a kojih Općina nije investitor, te aktivno sudjeluje u realizaciji tih projekta;

3. priprema i izrađuje planove i prijedloge programa vezane uz održavanje komunalne infrastrukture te prati i sudjeluje u ostvarenju programa, planova i ugovora te priprema izvješća o njihovom ostvarenju;

4. obavlja stručne poslove povezane s pripremom projekta i organizacijom izvođenja gradnje infrastrukturnih i kapitalnih građevina komunalne infrastrukture (nerazvrstane ceste, javne površine, parkovi i igrališta, šetnice, građevine groblja i sl.) kojih je investitor Općina Viškovo i vodi gradnju te vrši kontrolu kvalitete, usklađenosti sa propisima i financijsku kontrolu nad izvođenjem radova, vodi poslove u vezi projektiranja i ishođenja odgovarajućih dozvola za građenje infrastrukturnih i kapitalnih građevina komunalne infrastrukture;

5. organizira i vodi gradnju te vrši kontrolu kvalitete, usklađenosti sa propisima i financijsku kontrolu nad izvođenjem radova za koje nije potrebno ishođenje građevne dozvole kao i građevina za koje je potrebna građevinska dozvola izrađuje troškovnike i pokreće postupke nabave za izvođenje radova i usluga;

6. vrši nadzor nad stanjem objekata i uređaja komunalne infrastrukture te javnim površinama, vodi police osiguranja, prijavljuje štete na osiguranim objektima (nerazvrstane ceste, javne površine, komunalna infrastruktura, groblje), brine o naplati odštetnih zahtjeva za nastale štete, vodi evidenciju šteta;

7. surađuje i prati realizaciju komunalne djelatnosti javnog prijevoza putnika na području općine - obavlja stručne poslove povezane s planiranjem, organizacijom, upravljanjem i uređenjem javnog prijevoza putnika i prometa na području općine, te nad upravljanjem i održavanjem prometne signalizacije na nerazvrstanim i drugim cestama na području općine, te obavlja poslove povezane sa planiranjem prometa u mirovanju i izrađuje troškovnike za izvođenje radova te pokreće postupke nabave radova i usluga;

8. provodi upravne ili neupravne postupke davanja suglasnosti na projekte i geodetske elaborate, vrši uvid na terenu u geodetske elaborate (kada je Općina stranka u postupku), izdaje suglasnost za izvođenje prekopa prometnica u vlasništvu Općine, rješava o upravnoj stvari i sudjeluje u žalbenom postupku na navedena rješenja i postupku pokrenutom po tužbi, priprema obrazloženja, izdaje potvrde na glavne projekte, izdaje prethodne uvjete i potvrde na glavni projekt iz djelokruga JLS – spoj na prometnu infrastrukturu, izdaje posebne uvijete ili druge suglasnosti na projekte i geodetske elaborate, sudjeluje u postupku tehničkih pregleda, te sudjeluje u radu projektnih timova ili koordinacija;

9. prati propise iz upravnog područja koje prati te predlaže pravovremeno donošenje novih općih ili posebnih akata ili usklađenje istih sa novim propisima, izrađuje prijedloge tih akata, vodi evidenciju kapitalnih i drugih projekata i aktivnosti čiju realizaciju prati, predlaže i prati dinamiku realizacije istih;

10. vodi i organizira pripremu poslova civilne zaštite;

11.u okviru svoje nadležnosti prima stranke i daje određena tumačenja i obrazloženja;

12.obavlja i druge poslove po nalogu nadređenih.

**Osnovna bruto plaća: 11.449,73 kn**

Provjera znanja i sposobnosti:

Obuhvaća pisano testiranje, provjeru rada na računalu i intervju.

Najmanje pet dana prije održavanja testiranja objavit će se putem internet stranice i oglasne ploče Općine Viškovo vrijeme održavanja testiranja. Kandidati koji ispunjavaju formalne uvjete iz oglasa biti će pozvani na pisano testiranje i provjeru rada na računalu putem e-maila navedenog na prijavi na oglas.

Na istoj internet stranici i oglasnoj ploči objavit će se vrijeme održavanja intervjua i to najmanje pet dana prije održavanja intervjua. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Kandidati koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada biti će pozvani na intervju putem e-maila navedenog na prijavi na oglas.

Područje pisanog testiranja obuhvaća područje lokalne i područne (regionalne) samouprave, područje općeg upravnog postupka, područje uredskog poslovanja, područje komunalnog gospodarstva te područje graditeljstva i prostornog uređenja.

Pravni i drugi izvori provjere znanja:

Zakon o općem upravnom postupku (Narodne novine, br. 47/09), Zakon o službenicima i namještenicima u lokalnoj i područnoj (regionalnoj) samoupravi (Narodne novine, br. 86/08, 61/11, 4/18), Uredba o uredskom poslovanju (Narodne novine, br. 07/09), Zakon o komunalnom gospodarstvu (Narodne novine, br. 68/18, 110/18), Zakon o gradnji (Narodne novine, br. 153/13, 20/17, 39/19), Zakon o prostornom uređenju (Narodne novine, br. 153/13, 65/17, 114/18, 39/19), Zakon o zaštiti od požara (Narodne novine, br. 92/10), Zakon o zaštiti na radu (Narodne novine, br. 71/14, 118/14, 154/14, 94/18, 96/18).

Dostaviti:

1. Internetska stranica Općine Viškovo

2. Pismohrana